FedNow

**FedNow,** ԱՄՆ-ի ֆինանսական հաստատությունների համար Դաշնային պահուստային համակարգի մշակած ակնթարթային վճարման միջբանկային ծառայություն, որը թույլ է տալիս անհատներին և բիզնեսներին ուղարկել և ստանալ գումարː Ծառայությունը մեկնարկել է 2023 թվականի հուլիսի 20-ինː Ֆինանսական հաստատությունները կարող են FedNow հարթակի միջոցով կարող են ստեղծել ֆինանսական պրոդուկտː Մինչև 2025 թվականը, ծառայությունում ակտիվ ֆինանսական հաստատությունները հազարից ավելի են եղելː

## Գործառնական նշանակություն
*FedNow* ծառայությունը մասնակիցների պաշտոնական հավաստագրումը սկսել է 2023 թվականի ապրիլին և պաշտոնապես մեկնարկել է 2023 թվականի հուլիսինː Այն գործում է 24-ժամյա, տարեկան 365 օր, ի տարբերություն հին *[[FedACH]]* պահուստային բանկերի ավտոմատացված քլիրինգ համակարգի, որը փակ է հանգստյան և ԱՄՆ դաշնային տոնական օրերինː *FedNow* ծառայությունը ֆինանսական հաստատություններից գանձում է 0.043 դոլար գործարքի վճար յուրաքանչյուր գործարքի համարː

FedNow ծառայությունը բազմաթիվ ակնթարթային վճարային ծառայություններից մեկն է, որոնք մշակվել են ամբողջ աշխարհում՝ ակնթարթային կամ գրեթե ակնթարթային միջբանկային դրամական փոխանցումներ առաջարկելու համար։

Դաշնային պահուստային համակարգը վարում է բոլոր ֆինանսական հաստատությունների և ֆինտեխ ծառայությունների մատակարարների ցանկ, որոնք հավաստագրված են և ունեն իրական ժամանակում ծառայության վրա ակտիվ ուղարկելու և/կամ ստանալու (LiveSend) հնարավորություններː

## Պատմություն
*The Clearing House Payments Company* ավտոմատացված քլիրինգային տուն վճարահաշվարկային մասնավոր կազմակերպությունը՝ 2017 թվականին գործարկել է իրական ժամանակի վճարումներ (''RTP'') էլեկտրոնային դրամական միջոցների փոխանցման մեթոդը: *RTP*-ն ԱՄՆ բոլոր ֆինանսական հաստատությունների համար նախատեսված ակնթարթային վճարային համակարգ է, որը պատկանում է ԱՄՆ խոշոր բանկերի խմբինː

2020 թվականին Լաել Բրեյնարդը հայտարարել է, որ առաջիկա FedNow ծառայությունը կապահովի «չեզոք հարթակ, որի վրա մասնավոր հատվածը կարող է կառուցել՝ երկրի օգտատերերին անվտանգ և արդյունավետ ակնթարթային վճարային ծառայություններ առաջարկելու համար»: 2018 թվականից հետո Եվրոպական կենտրոնական բանկը գործարկել է *TIPS* (*TARGET IPS* - Տրանսեվրոպական իրական ժամանակում Համախառն վճարումների էքսպրես փոխանցման ավտոմատացված համակարգի ակնթարթային վճարային հաշվարկային համակարգ)  ակնթարթային վճարային հաշվարկային համակարգը (IPS):

2023 թվականի հուլիսին նախատեսված թողարկմանը նախորդող ժամանակահատվածում Մուդիի ներդրումների վարկանիշային ծառայությունը (*Moody's Investor Service*) հրապարակել է զեկույց, որում նշվում էր, որ ծառայությունը, հավանաբար, շահույթ կբերի տնային տնտեսությունների և բիզնեսների համար՝ նրանց տրամադրելով իրենց գումարները տեղափոխելու ավելի ցածր ծախսեր ապահովող մեթոդներ։ Սակայն այն նաև նշել է, որ վճարային ոլորտի գործող ընկերությունները կարող են եկամուտների անկում ապրել, մասնակիցները կարող են ստիպված լինել արդիականացնել տեխնոլոգիաները և անձնակազմը, և ավելի մեծ է բանկային խուճապի հավանականությունը, նույնիսկ վճարային էկոհամակարգում ծախսերի իջեցման և ավելի մեծ արդյունավետության նման հնարավոր օգուտներովː

## Տես նաև
* Դեպոզիտարիայի տրաստի և կլիրինգային կորպորացիա
* Ինտերակ
* Միասնական եվրո վճարումների տարածք
* Pix (վճարային համակարգ)
* Միասնական վճարումների ինտերֆեյս
* Անհապաղ վճարում

## Նշումներ

## Ծանոթագրություններ

## Արտաքին հղումներ
* 

Կատեգորիա:2023 հիմնադրումներ ԱՄՆ-ում
Կատեգորիա:ԱՄՆ-ի ֆինանսական ընկերություններ
Կատեգորիա:Դաշնային պահուստների համակարգ
Կատեգորիա:Վճարային համակարգեր